ai4bharat/Pralekha huggingface dataset:
وزیراعظم کا دفتر
یوم اساتذہ کے موقع پر، وزیر اعظم نے نیشنل ٹیچرز ایوارڈ 2023 کے فاتحین سے بات چیت کی
وزیر اعظم نے نچلی سطح پر کامیابی حاصل کرنے والوں کی کامیابی کے بارے میں بچوں کو تعلیم دینے کی ضرورت پر زور دیا
اسکولوں میں ملک کے مختلف حصوں کی ثقافت اور تنوع کا جشن منائیں: وزیر اعظم
وزیر اعظم نے طلبا میں تجسس پیدا کرنے کی اہمیت پر زور دیا
یوم اساتذہ کے موقع پر، وزیر اعظم جناب نریندر مودی نے آج دن میں 7، لوک کلیان مارگ میں نیشنل ٹیچرز ایوارڈ 2023 کے فاتحین سے بات چیت کی۔ اس بات چیت میں 75 ایوارڈ یافتگان نے حصہ لیا۔
وزیر اعظم نے ملک کے نوجوان ذہنوں کی پرورش میں اساتذہ کی کوششوں کو سراہا۔ انہوں نے اچھے اساتذہ کی اہمیت اور ملک کی تقدیر سنوارنے میں ان کے کردار پر روشنی ڈالی۔ انہوں نے بچوں کو نچلی سطح پر کامیابی حاصل کرنے والوں کی کامیابی کے بارے میں تعلیم دے کر ان کی حوصلہ افزائی کرنے کی اہمیت پر زور دیا۔
وزیر اعظم نے ہمارے مقامی ورثے اور تاریخ پر فخر کرنے کی بات کی اور اساتذہ سے زور دے کر کہا کہ وہ طلبا کو اپنے علاقے کی تاریخ اور ثقافت کے بارے میں جاننے کی ترغیب دیں۔ ملک میں تنوع کی طاقت کو اجاگر کرتے ہوئے، انہوں نے اساتذہ سے درخواست کی کہ وہ اپنے اسکولوں میں ملک کے مختلف حصوں کی ثقافت اور تنوع کا جشن منائیں۔
چندریان -3 کی حالیہ کامیابی پر تبادلہ خیال کرتے ہوئے، وزیر اعظم نے سائنس اور ٹیکنالوجی کے بارے میں طلبا میں تجسس کو فروغ دینے کی اہمیت پر زور دیا کیونکہ 21 ویں صدی ٹیکنالوجی پر مبنی صدی ہے۔ انہوں نے نوجوانوں کو ہنر مند بنانے اور انہیں مستقبل کے لیے تیار کرنے کی اہمیت کے بارے میں بھی بات کی۔
مشن لائیف کے بارے میں بات کرتے ہوئے وزیر اعظم نے استعمال کرو اور پھینکو کلچر کے بر خلاف ری سائیکلنگ کی اہمیت پر تبادلہ خیال کیا۔ کئی اساتذہ نے وزیر اعظم کو ان کے اسکولوں میں منعقد کیے جانے والے سوچھتا پروگراموں کے بارے میں بھی بتایا۔ مزید برآں، وزیر اعظم نے اساتذہ کو مشورہ دیا کہ وہ اپنے پورے کیریئر میں اپنی صلاحیتوں کو مسلسل بڑھائیں اور اپ گریڈ کریں۔
نیشنل ٹیچرز ایوارڈ کا مقصد ملک کے چند بہترین اساتذہ کی منفرد خدمات کو تسلیم کرنا اور ان اساتذہ کو خراج تحسین پیش کرنا ہے جنہوں نے اپنے عزم کے ذریعے نہ صرف تعلیمی معیار کو بہتر کیا بلکہ اپنے طلبا کی زندگیوں کو بھی سنوارا۔ اس سال، ایوارڈ کے دائرہ کار کو پہلے سے بڑھا دیا گیا ہے جس میں محکمہ سکول ایجوکیشن اینڈ لٹریسی کے ذریعہ منتخب کردہ اساتذہ کو بھی شامل کیا گیا ہے جس میں اب محکمہ ہائر ایجوکیشن اور وزارت ہنرمندی کی ترقی کے ذریعہ منتخب کردہ اساتذہ کو بھی شامل کیا گیا ہے۔
عملے، عوامی شکایات اور پنشن کی وزارت
مرکزی وزیر ڈاکٹرجتیندر سنگھ نے کہا، نئے زرعی سدھاروں سے بہت دور علاقوں، دور دراز اور پہاڑی علاقوں میں رہنے والے ہندستانی کسانوں کی زندگی گزر بسر آسان ہوگی
نئی دہلی،8 اکتوبر 2020/ مرکزی وزیر ڈاکٹر جتیندر سنگھ نے آج کہاکہ نئے زرعی سدھاروں سے ہندستانی کسانوں ، خصوصی طور پر بہت دور علاقوں، دور دراز اور پہاڑی علاقوں میں رہنے والے کسانوں کی زندگی کے گذر بسر میں آسانی ہوگی۔
رام بن اور اودھم پور ضلعوں کے مختلف بلاکس کے تحت سرپنچوں، پنچوں اور پنچایتوں کے علاقائی کارکنان کے ساتھ بات چیت کے دوران ، ڈاکٹر جتیندر سنگھ نے کہا کہ نئے زرعی ضابطے کسان معاشرے کے لئے ایک نئی تحریک کی شروعات ہے ، خصوصی طور سے دشوار اور سرحدی علاقوں کے کسانوں کے لئے ، جنہیں ہمیشہ دشوار حالات اور نقل و حمل کئ مسئلہ کا سامناکرنا پڑتا ہے۔ انہوں نے کہاکہ نیا نظام ان کسانوں کے لئے نئے متبادل کھولے گا۔
ڈاکٹر جتیندر سنگھ نے کہاکہ ماضی میں کئی کسان فصل کاٹنے کے بعد اپنی فصل کا ذخیرہ کرتے تھے اور پھر کچھ بچیولیوںکے ذریعہ بیچنے کے لئے انتظام کیا کرتے تھے کیونکہ انکے پاس اپنی فصل کو بیچنے کے لئے بازار تک لے جانے کے لئے مناسب آمدروفت کے ذرائع یا مناسب وسائل نہیں تھے۔
انہوں نے کہاکہ نئے نظام کے تحت کسان وسائل کے ذریعہ خریداری کا انتظام کرسکتےہیں یا اپنی کھیتی کے لئے با ن سمجھوتے کے متبادل کا فائدہ اٹھاسکتےہیں۔
حزب اختلاف کے ذریعہ یہ مخالف تشہیر کی مودی سرکاری موجودہ زرعی اپج اور مویشی دھن تقسیم سمیتی  مراکز اورمنڈیوں کو بندکرنے جارہی ہے ، اس کا جواب دیتے ہوئے ڈاکٹر جتیندر سنگھ نے ، حقیقت میں مرکزی حکومت کے ذریعہ نئے مراکز کھولنے کے عمل کی ضرورت اور مانگ کی بنیاد پر مختلف مقامات پر آج بھی چل رہا ہے۔ انہوں نے کہاکہ ، آج کے نوجوان تعلیم یافتہ اور ٹکنالوجی کے حامی اور اس کا استعمال جاننے والے کسان پہلے کے نظام سے نہیں جڑنا چاہتے اور وہ اپنے متبادل استعمال کرنے کی آزادی کے حق دار ہیں۔
م ن۔ ش ت۔ج
Uno-6204
(Visitor Counter : 57
وزارت دفاع
بھارت اور انڈونیشیا کے مابین دفاع کے موضوع پر گفت و شنید
نئی دہلی۔24 اکتوبر، بھارت اور انڈونیشیا کے مابین وزیر دفاع کی سطح کی باہمی گفت و شنید جکارتہ میں کامیابی کے ساتھ مکمل ہوگئی ہے۔
وزیر دفاع محترمہ نرملا سیتا رمن اور انڈونیشیا کے ان کے ہم عہدہ وزیر جنرل ریامائزر ریاکڈو کے مابین یہ میٹنگ دونوں ممالک کے مابین باہمی تعلقات میں بہتری کے بعد رونما ہوئی ہے اور یہ باہمی تعلقات جامع کلیدی شراکت داری تک پہنچ گئے ہیں اور حال ہی میں ماہ مئی 2018 کے دوران دونوں ممالک کے مابین ایک نیا دفاعی تعاون معاہدہ بھی پایہ تکمیل کو پہنچا ہے۔
محترمہ نرملا سیتا رمن نے اظہار خیال کرتے ہوئے کہا ہے کہ بھارت اور انڈونیشیا کے درمیان باہمی طور پر مفید گفت و شنید اور ربط و ضبط بحری ہمسایوں کے طور پر بہت کارآمد ہے اور دونوں ممالک کے مابین قریبی سیاسی گفت و شنید ، اقتصادی اور تجارتی تعلقات اور عوام سے عوام کے مابین تعلقات کی دیرینہ روایات استوار رہی ہے۔
ایک ملک کی فوج سے دوسرے ملک کی فوج کے مابین ربط و ضبط کے موضوع پر اطمینان کا اظہار کرتے ہوئے محترمہ سیتا رمن نے زور دے کر یہ بات کہی کہ تینوں خدمات کے مابین باہمی طور پر بحریہ اور فضائیہ کی مشقیں اور عملے کے مابین متواتر گفت و شنید کا اہتمام ایک مضبوط بنیاد فراہم کرتا ہے جس کے تحت دونوں ممالک کے مسلح دستوں کے مابین مضبوط دفاعی تعاون کی بنیاد استوار ہوگی۔ دونوں ممالک کے مابین تعلقات کو تقویت پہنچنے کے ساتھ ایک جامع کلیدی شراکت داری بھی قائم ہوگی اور اسی پس منظر میں طرفین نے تعاون بڑھانے اور بحری اور ساحلی سلامتی کو مستحکم بنانے سمیت دیگر متعلقہ پہلوؤں پر گفت و شنید کی ہے۔ اس کے تحت اطلاعات کا بہتر تبادلہ اور شئیرنگ اور خصوصی تربیتی کورسوں کا اہتمام بھی شامل ہے۔ بھارت نے ملاکہ اسٹیٹ پیٹرول کے سلسلے میں انڈونیشیا کی جانب سے مجوزہ شراکت داری کا خیرمقدم کیا ہے۔
دفاعی صنعتوں اور دفاعی تحقیق و ترقیا ت کے شعبے میں تعاون کے مضمرات کے پہلوؤں کو بھی دونوں ممالک کے مابین شناخت کیا گیا ہے۔ دونوں وزراء نے اس امر پر بھی اتفاق کیا کہ باہمی دفاعی ربط و ضبط بڑھانے کے لیے باہمی طور پر رضامندی سے ورکنگ گروپوں کی تشکیل کی جاسکتی ہے۔ وزراء نے خواہش ظاہر کی کہ یہ ورکنگ گروپ بھارت میں پہلی فرصت میں ملاقات کا اہتمام کرسکتے ہیں۔
وزیر دفاع محترمہ سیتا رمن نے انڈونیشیا کے بحری امور کے وزیر جنرل  لوہت پنجتین اور سیاسی، قانونی اور سلامتی امور کے تال میل کے وزیر جنرل  ویرانٹو سے بھی ملاقات کی۔ ان ملاقاتوں کے دوران باہمی دفاعی تعاون کے سلسلے میں کلیدی مفادات اور مضمرات پر مشتمل شعبوں پر تبادلہ خیالات عمل میں آئے اور ان پر اتفاق بھی کیا گیا۔
پروگرام کے ایک حصے کے طور پر وزیر دفاع محترمہ نرملا سیتا رمن نے جکارتہ میں ان ہندوستانی سپاہیوں کے میموریل پر گل دائرہ بھی نذر کیا، جنھوں نے دوسری جنگ عظیم کے دوران انڈونیشا میں اپنی جانیں قربان کردی تھیں۔
کامرس اور صنعت کی وزارتہ
نئی دہلی میں پانچویں بھارت – ویتنام کی مشترکہ تجارتی ذیلی کمیشن کی میٹنگ
دونوں فریقوں نے جہاز رانی میں براہ راست خدمات کا پتہ لگانے مال برداری کی نقل و حمل میں اشتراک اور ہوائی رابطہ بہتر بنانے پر اتفاق کیا تاکہ لاجسٹکس چیلنجوں پر قابو کیا جاسکے
بھارت اور ویتنام کی مشترکہ تجارتی ذیلی کمیشن کی پانچویں میٹنگ آج نئی دہلی میں منعقد ہوئی۔ کامرس اور صنعت کی وزارت میں کامرس کے محکمے کے ایڈیشنل سکریٹری جناب راجیش اگروال بھارت کی طرف سے جبکہ ویتنام کی طرف سے وہاں کی صنعت و تجارت کی وزارت کی نائب وزیر محترمہ فان تھی تھانگ نے میٹنگ کی مشترکہ طور پر صدارت کی۔ یہ میٹنگ کووڈ 19 عالمی وبا اور دیگر عوامل کے پیش نظر جنوری 2019 میں ہوئی چوتھی جے ٹی ایس سی میٹنگ کے بعد سے چار سال سے بھی زیادہ وقفے کے بعد منعقد ہوئی ہے۔
ویتنام ہندوستان کا 23 واں سب سے بڑا عالمی تجارت ساجھیدار ہے اور آسیان ممالک میں پانچواں سب سے بڑا تجارتی شراکت دار ہے۔ سال 23-2022 کے دوران دونوں ملکوں کے درمیان 14.70 ارب ڈالر کی تجارت ہوئی۔ آسیان کے ساتھ ہندوستان کی کل تجارت میں ویتنام کی حصے داری 11.2 فیصد ہے۔ ویتنام ہندوستان ک لوہے اور فولاد و زراعت اور مویشی پر مبنی اشیا خصوصاً گوشت کی مصنوعات، مویشی کے چارے، موٹے اناج اور سمندری اشیا کے لئے ایک اہم منزل ہے۔
دونوں فریقوں نے دوطرفہ تجارت اور اقتصادی تعاون پر پیش رفت کا جائزہ لیا اور دو طرفہ تجارت میں غیر استعمال شدہ وسیع امکانات کا پتہ لگانے کے طریقوں پر تبادلہ خیال کیا تاکہ دونوں فریقین کی کاروباری برادریوں کو دو تیزی سے ترقی کرنے والی معیشتوں کی شراکت سے فائدہ اٹھانے کے قابل بنایا جا سکے۔
دونوں فریقوں نے تجارتی تعاون کو وسعت دینے کے لیے زراعت، ماہی گیری، ٹیکسٹائل، جوتے، دواسازی، کیمیکل، کھاد، مشینری اور آلات، صارفین کی مصنوعات، توانائی اور آٹوموبائل صنعت جیسے ممکنہ شعبوں کی نشاندہی کی اور دونوں ملکوں نے مستقل اور ٹھوس باہمی مذاکرات کے ذریعہ برآمد کاروں کو درپیش مارکیٹ تک رسائی کے مسائل اور تکنیکی رکاوٹوں کو دور کرنے کےلئے مل کر کام کرنے پر اتفاق کیا۔
ہندوستانی فریق نے برآمد کے لیے ہندوستانی فشریز اور گوشت کے اداروں کی زیر التواء رجسٹریشن، ہندوستانی فارماسیوٹیکل کمپنیوں کے لئے ادویات کی عوامی خریداری میں مارکیٹ تک رسائی کو محدود کرنے اور ہندوستانی پولیسٹر فلیمینٹ یارن کی مصنوعات اور سوربیٹول پر عائد ہائی اینٹی ڈمپنگ ڈیوٹیوں کے مسائل کو اٹھایا۔
ہندوستانی فریق نے خدمت کے شعبے میں تعاون کے امکانات کو اجاگر کیا اور آئی ٹی، مالیاتی خدمات، تعلیم کے شعبے، سیاحت، صحت کی دیکھ بھال، ٹیلی میڈیسن، طبی سیاحت اور اسٹارٹ اپ ایکو سسٹم میں تعاون کی تجویز پیش کی۔ ہندوستانی فریق نے پیشہ ورانہ خدمات، روپے کارڈ کی بین الاقوامی کاری، کیو آر پر مبنی ادائیگی کے نظام، اور ملکی کرنسی کے تجارتی تصفیے پر باہمی شناخت کے معاہدوں  کا بھی مشورہ دیا۔
دونوں فریقوں نے دوطرفہ تجارت کو متاثر کرنے والے لاجسٹک چیلنجوں پر تبادلہ خیال کیا اور براہ راست جہاز رانی کی خدمات کا پتہ لگانے، مال برداری میں تعاون اور فضائی رابطے کو بہتر بنانے کے لیے کوششیں جاری رکھنے پر اتفاق کیا۔
۔۔۔۔۔۔۔۔۔۔۔
ش ح۔ ح ا۔ن ا۔
U-8095
(Visitor Counter : 40
وزارت ماہی پروری، مویشی پروری و ڈیری
اے ایچ ڈی محکمے نے دودھ دینے والے دیسی مویشیو کی نسلوں کے فروغ اور ان کے تحفظ اور گایوں کی تعداد کے جینیاتی اپ گریڈیشن کے لئے راشٹریہ گوکل مشن نافذ کیا
ماہی پروری، مویشی پروری اور ڈیری کے مرکزی وزیر جناب پروشوتم روپالا نے آج راجیہ سبھا میں ایک سوال کے تحریری جواب میں بتایا کہ مویشی پروری اور ڈیری کے محکمے نے راشٹریہ گوکل مشن کو نافذ کیا ہے تاکہ دسمبر 2014 سے دو دھ دینے والے مویشیوں کی دیسی نسلوں کو فروغ اور ان کا تحفظ کیا جاسکے نیز گایوں کی آبادی کا جینیاتی اپ گریڈیشن کی جاسکے۔ یہ اسکیم دودھ کی بڑھتی ہوئی مانگ کو پورا کرنے اور ملک کے دیہی کسانوں کے لئے ڈیری کے کاروبار کو زیادہ منافع بخش بنانے کے لئے دودھ کی پیداوار اور دودھ دینے والے مویشیوں کی پیداوار میں اضافے کےلئے اہم ہے۔ یہ اسکیم 2400 کروڑ روپے کی مختص رقم کے ساتھ 22-2021 سے 26-2025 تک محکمے کی نظر ثانی شدہ از سر نو تشکیل شدہ اسکیموں کے تحت جاری ہے۔
وزارات ثقافت
بدھ پورنیماکی مناسبت سے ورچوئل ویساکھ عالمی تقریبات کے موقع پر وزیر اعظم کلیدی خطبہ پیش کریں گے
وزیر اعظم جناب نریندر مودی بدھ پورنیما کی مناسبت سے ورچوئل ویساکھ عالمی تقریبات کے موقع پر 26 مئی 2021 کو صبح تقریباً 09.45 بجے کلیدی خطبہ پیش کریں گے۔
اس تقریب کا انعقاد وزارت ثقافت کے ذریعہ انٹرنیشنل بدھسٹ کنفیڈریشن  کے تعاون سے کیا جا رہا ہے۔ دنیا بھر کے بدھسٹ سنگھوں کے تمام اعلی سر براہان اس تقریب میں شرکت کریں گے۔ اس موقع پر دنیا بھر کے 50 سے زیادہ ممتاز ترین بدھسٹ مذہبی لیڈر اجتماع سے خطاب کریں گے۔
نوجوانوں کے امور اور کھیل کود کی وزارت
ٹاپس میں ادیتی اشوک سمیت پانچ گولفروں کے ساتھ 10 مزید ایتھلیٹس شامل کئے گئے
نوجوانوں کے امور اور کھیل کود کی وزارت کے مشن اولمپک سیل  کے ذریعہ ٹارگیٹ اولمپک پوڈیم اسکیم  کے تحت جن ایتھلیٹوں کو مدد فراہم کرائی جائے گی ان کی فہرست میں شامل کئے گئے 10 ایتھیلیٹوں میں ایس رائیڈر فواد مرزا، گولفر انیربان لاہیری، ادیتی اشوک اور دکشا ڈاگر اور الپائن اسکئیر محمد عارف خان شامل ہیں۔
ان پانچ ایتھیلٹوں کو بنیادی گروپ میں شامل کیا گیا ہے، جبکہ گولفر شوبھنکر شرما اور ٹوئیسہ ملک اور جوڈوکاس یش گھنگاس، اُنّتی شرما اور لنٹھوئی چنمبم کو دیولپمنٹ گروپ میں شامل کیا گیا ہے۔ ان اضافوں سے ٹاپس کے تحت ایتھلیٹوں کی تعداد 301 ہوگئی ہے، جن میں 107 بنیادی گروپ میں ہیں۔
وزارت بنیادی طور پر ہر ایک نیشنل اسپورٹس فیڈریشن کے انول کیلنڈر فار ٹریننگ اینڈ کمپٹیشن  کے تحت ایلیٹ ایتھلیٹوں کی مدد کرتی ہے۔ ٹاپس کے تحت ایسے زمروں میں ایتھلیٹوں کی مدد کی جاتی ہے جو اے سی ٹی سی کے تحت کوَر نہیں کئے جاتے ہیں اور اولمپک اور پیرا اولمپک گیمز میں بہترین کارکردگی کی تیاری کے لئے ایتھلیٹوں کی غیر متوقع ضرورتوں کو پورا کیا جاتا ہے۔
جموں و کشمیر کے گلمرگ سے تعلق رکھنے والے محمد عارف خان آئندہ ماہ بیجنگ میں ہونے والے ونٹر اولمپک گیمز 2022 کے لیے کوالیفائی کرنے والے پہلےبھارتی الپائن اسکیئر بنے ہیں۔ ایم او سی نے یوروپ میں پانچ ہفتہ کی تربیت اور اکوپمنٹ خریدنے کی لاگت کے لئے 17.46 لاکھ روپے منظور کئے ہیں۔
رائیڈنگ سینیور میڈیکاٹ فواد مرزا نے 2018 کے ایشیائی کھیلوں میں، جکارتہ میں ایوینٹنگ-انڈی ویژول سلور میڈل جیتا تھا اور گزشتہ سال ٹوکیو میں ہونے والے اولمپک گیمز میں 23ویں مقام پر رہے تھے۔ جرمنی میں مقیم، وہ فی الحال دنیا میں 87ویں مقام پر ہے۔ 29 سالہ ایسٹرائیڈ موکاٹو نے ستمبر میں سوپوٹ میں اور نومبر میں پراٹونی ڈیل ویوارو میں دو مقابلوں میں ٹاپ 10 مقامات میں داخل ہوچکے ہیں۔
تئیس سالہ ادیتی اشوک کا تعلق بنگلورو سے ہے۔ انہوں نے پورے مقابلے کے دوران میڈل کی دوڑ میں شامل رہ کر ٹوکیو 2020 میں ملک کی توجہ حاصل کی۔ 21 سالہ لیفٹ ہینڈر دکشا ڈاگر کا تعلق جھجر جو ہریانہ سے ہے اور 2017 میں سمر ڈیف لمپکس میں چاندی کا تمغہ حاسل کیا اور گزشتہ سال اولمپک کھیلوں میں 50 ویں مقام پر رہیں۔
جوڈوکاس یش گھنگاس ، لِنٹھوئی چنمبم  اور اُنّتی شرما  میں سے ہر ایک نے گزشتہ ماہ لبنان، بیروت میں ایشیا-اوشینیا جونیئر چیمپئن شپ میں چاندی کا تمغہ جیتا تھا۔ یش گھنگاس کا تعلق ہریانہ کے پانی پت سے ہے جبکہ لِنٹھو چنمبم کا تعلق منی پور سے ہے اور اُنّتی کا تعلق اتراکھنڈ سے ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U- 280
(Visitor Counter : 120
نوجوانوں کے امور اور کھیل کود کی وزارت
گوا کو الاٹ کئے گئے 36 ویں قومی کھیل کود کووڈ – 19 وباء کی وجہ سے ملتوی کئے گئے
نئی دلّی ،17 ستمبر / گوا کو الاٹ کئے گئے 36 ویں قومی کھیل کود ، جو 20 اکتوبر ، 2020 ء سے 4 نومبر ، 2020 ء تک منعقد کئے جانے تھے ، کووڈ – 19 وباء کے پھیلنے کی وجہ سے ملتوی کر دیئے گئے ہیں ۔
36 ویں قومی کھیل کود کے انعقاد کے لئے کھیل کود کے بنیادی ڈھانچے کی تشکیل / فروغ کی خاطر گوا کو 97.80 کروڑ روپئے جاری کئے گئے ہیں ۔
پہلے کھیلو انڈیا یونیورسٹی گیمز کا انعقاد 22 فروری سے یکم مارچ ، 2020 ء کے دوران اڈیشہ میں کامیابی کے ساتھ کیا گیا ، جس میں 158 یونیورسٹیوں کے 3182 کھلاڑیوں نے 17 کھیلوں میں شرکت کی ۔
کھلاڑیوں اور ٹیموں کو قومی کھیل کود کے بارے میں ریاستی حکومتوں ، متعلقہ قومی اسپورٹس فیڈریشنوں ، اسپورٹس پروموشن بورڈوں وغیرہ کے ذریعہ پوری جانکاری دی جاتی ہے ۔ قومی کھیل کودکی تاریخیں طے ہونے کے بعد انڈین اولمپک ایسوسی ایشن اور قومی کھیل کود کا انعقاد کرنے والی کمیٹی پورے ملک میں قومی کھیل کود کو فروغ دینے کی خاطر اخبارات ، الیکٹرانک میڈیا ، سوشل میڈیا کا استعمال کرتی ہے ۔
یہ معلومات آج نو جوانوں کے امور اور کھیل کود کے مرکزی وزیر مملکت  جناب کرن ریجیجو نے لوک سبھا میں ایک تحریری سوال کے جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5547
(Visitor Counter : 132
عملے، عوامی شکایات اور پنشن کی وزارت
وزیر دفاع راجناتھ سنگھ نے آج ڈاکٹر جتیندر سنگھ کے پارلیمانی حلقہ ادھم پور- کٹھوعہ- ڈوڈا میں آٹھ پلوں اور سڑکوں سمیت 75 پروجیکٹوں کو قوم کے نام وقف کیا
اپنے پارلیمانی حلقہ میں 200 پلوں کی ریکارڈ تکمیل کے ساتھ ڈاکٹر جتیندر سنگھ نے ترقیاتی پروجیکٹوں کی فوری منظوری کے لیے وزیر اعظم کا شکریہ ادا کیا
اودھم پور، کٹھوعہ اور ڈوڈہ ہر موسم کی دیہی سڑکوں کو زیادہ سے زیادہ تعداد میں تعمیر کرنے والے ملک کے سرفہرست تین اضلاع ہیں: ڈاکٹر جتیندر سنگھ
نئی دہلی: وزیر دفاع راجناتھ سنگھ نے آج لداخ کے لیہہ ضلع کے شیوک گاؤں سے 75 پروجیکٹوں کو قوم کے نام وقف کیا، جن میں سے کئی جموں و کشمیر اور لداخ کے مرکز کے زیر انتظام علاقوں میں آتے ہیں۔ یہ منصوبے جوانوں کے ساتھ ساتھ عام شہریوں کے لیے بھی انتہائی اہمیت کے حامل ہیں۔
اپنے خطاب میں مرکزی وزیر مملکت  سائنس اور ٹکنالوجی۔ وزیر مملکت  ارتھ سائنسز۔ پی ایم او، پرسنل، عوامی شکایات، پنشن، ایٹمی توانائی اور خلائی امور کے وزیر مملکت ڈاکٹر جتیندر سنگھ نے کہا کہ ان کے پارلیمانی حلقہ ادھم پور-کٹھوعہ-ڈوڈہ میں آج سات پلوں اور ایک سڑک سمیت سب سے زیادہ پروجیکٹوں کا افتتاح کیا گیا۔
ڈاکٹر جتیندر سنگھ کے انتخابی حلقہ کے کٹھوعہ ضلع میں وزیر دفاع نے جنتریہ، کونیالی-1، کونیالی-2، چناب بڑی، پکا کوٹھا، چلہ نالہ اور بنادی میں سات پلوں کا الیکٹرانک وسیلے سے افتتاح کیا۔
ڈاکٹر جتیندر سنگھ نے بتایا کہ بارڈر روڈس آرگنائزیشن  کے ذریعہ صرف 90 دنوں میں بینادی پل کی تعمیر کی گئی ہے جو اب تک کا بی آر او کا ریکارڈ ہے جبکہ پکا کوٹھا پل، جو 181 میٹر لمبا ملٹی اسپین پل ہے، 102 دن میں تعمیر کیا گیا ہے۔ وزیر موصوف نے کہا کہ بی آر او نے تیز رفتاری سے رام بان پل کی تعمیر شروع کردی ہے اور ڈی جی بی آر کے ہنگامی اختیارات کے تحت بریہون پل کو منظوری دی گئی ہے اور جلد ہی وہاں کام شروع ہوجائے گا۔
اپنے پارلیمانی حلقہ میں کل پروجیکٹوں کے 10 فیصد کے افتتاح پر تبصرہ کرتے ہوئے ڈاکٹر جتیندر سنگھ نے کہا: "کٹھوعہ ضلع میں نئی سڑکوں کے افتتاح کے ساتھ، بین الاقوامی سرحد پر زیرو لائن تک سڑک رابطہ حاصل ہوا ہے"۔
ڈاکٹر جتیندر سنگھ نے اپنے پارلیمانی حلقہ اودھم پور-کٹھوعہ-ڈوڈہ میں پروجیکٹوں کی فوری منظوری کے لیے وزیر اعظم نریندر مودی کا شکریہ ادا کیا اور کہا کہ چھوٹی پلیوں سمیت 200 پلوں کے ساتھ مودی حکومت نے پچھلے 8 برسوں میں اپنی نوعیت کا ریکارڈ بنایا ہے۔
ڈاکٹر جتیندر سنگھ نے یہ بھی بتایا کہ پی ایم جی ایس وائی کے معاملے میں، پچھلے تین برسوں سے لگاتار، ادھم پور ہر موسم کی دیہی سڑکوں کی زیادہ سے زیادہ تعداد کی تعمیر کے لیے ملک کے تمام اضلاع میں پہلے یا دوسرے نمبر پر رہا ہے۔ اس سال مئی میں وزیر موصوف نے اپنے انتخابی حلقہ کے مختلف حصوں میں نو نئی مکمل شدہ پی ایم جی ایس وائی سڑکوں اور چار پلوں کا الکٹرانک وسیلے سے افتتاح کیا تھا۔
دسمبر، 2021 میں، جموں و کشمیر میں جن نو پلوں کا افتتاح کیا گیا تھا، ان میں سے چار اودھم پور-ڈوڈہ پارلیمانی حلقہ میں تھے، جن میں برہم پل-1، برہم پل-2 ، ڈوڈہ میں گٹاسا پل، ناگرہ پل  شامل تھے۔
ڈاکٹر جتیندر سنگھ نے مرکز کے زیر انتظام علاقوں میں روڈ کنیکٹیوٹی کو مضبوط بنانے کے لیے حکومت کے اقدامات کو اجاگر کرتے ہوئے کہا کہ یہ موجودہ حکومت کا پختہ عزم ہے کہ یوٹی کے ہر حصے کو تیز رفتار ترقی کے لیے پائیدار سڑک نیٹ ورک ملے گا۔ انھوں نے کہا کہ پی ایم جی ایس وائی کا بنیادی مقصد دیہی علاقوں میں غیر مربوط بستیوں کو ہر موسم کی سڑک کے ذریعے رابطہ فراہم کرنا ہے۔
کامرس اور صنعت کی وزارتہ
اسٹارٹ اپ ایڈوائزری کونسل کے سامنے 8 اختراع کار لڑکیوں کے پروجیکٹ کو پیش کیا جائے گا : جناب پیوش گوئل
بچیوں کے قومی دن کے موقع پر جناب پیوش گوئل نے خاتون اختراع کاروں کے ساتھ بات چیت کی
جب لڑکیاں با اختیار ہوتی ہیں تو ملک مضبوط اور زیادہ خوشحال ہوتا ہے : جناب گوئل
بچیوں کے قومی دن کے موقع پر تجارت و صنعت، خورک اور سرکاری نظام تقسیم اور ٹیکسٹائل کے مرکزی وزیر جناب پیوش گوئل نے 8 اختراع کار لڑکیوں کے ساتھ بات چیت کی ۔ اس موقع پر جناب گوئل نے کہا کہ 8 لڑکیوں نے جو آج کر دکھایا ہے اس سے یہ بات ثابت ہو جاتی ہے کہ ہر شعبے میں بے پناہ امکانات موجود ہیں :
· کم لاگت والے بایو ڈگرے ڈیبل  سینیٹری نیپکنس
· اشارے کی زبان کو تحریر اور آڈیو میں تبدیل کرنے والے اسمارٹ دستانے
· اے آئی اور جی پی ایس کا استعمال
ویڈیو کانفرنسنگ کے ذریعہ منعقد ہ پروگرام میں جناب گوئل نے کہا کہ میں ان خاتون جدت طرازوں کو دیکھ کر متاثر ہوا ہوں جنہوں نے اتنی کم عمر  میں ملک کے ساتھ ساتھ اپنے والدین کا سر فخر سے بلند کیا ہے۔ آپ ہندوستان کے حقیقی رہنما ہیں۔ انہوں نے کہا کہ جب لڑکیاں بااختیار بنتی ہیں تو ملک مضبوط اور زیادہ خوشحال ہوتاہے ۔ جناب گوئل نے آگے کہا کہ ،جیسا کہ وزیر اعظم نریندر مودی نے کہا ہے کہ ’بیٹی بچاؤ، بیٹی پڑھاؤ‘ ہمیں ناری شکتی کو مضبوط کرنا ہوگا ۔
جناب گوئل نے کہا کہ خاتون آج موجودہ صورتحال کو چیلنج کر رہی ہیں اور ملک کے معمار اور تبدیل سازوں کے طور پر آگے بڑھ رہی ہیں ۔ بھارت تمام شعبوں میں مضبوط خواتین کا ایک پاور ہاؤس رہا ہے : چاہے وہ کھیل ہو ، کاروبار  ،سائنس و ٹیکنالوجی ، وغیرہ ۔
جناب گوئل نے چار نکاتی کارروئی کی اپیل کی :
1. لوکل کے لئے ووکل کو ایک جن آندولن بنائیں :
2. معیاری انقلاب کے سفرا ء بنیں : معیار پر زیادہ سے زیادہ توجہ دینے کےساتھ صارفین کی بیداری بڑھائیں اوردیر پا سامان تیار کریں ۔
3. ایک دوسرے اور دیگر خاتون ساتھی کاروباریوں کے ساتھ تعاون کریں : ٹائر 2 اور ٹائر 3 شہروں میں خواتین کی بے پناہ صلاحیتوں سے استفادہ کریں ۔
4. ہندوستان کی وراثت سے جڑیں : ہینڈلوم ، دستکاری ، فن اور کرافٹ وغیرہ کے شعبوں میں جدت طرازی کے لئے اپنے ملک کی مالامال ثقافت اور روایت کو دریافت کریں ۔
جناب گوئل نے کہا کہ تین مہینوں کے بعد اسٹارٹ اپ ایڈوائزری کونسل کے سامنے 8 خاتون اختراع کاروں کے پروجیکٹوں کو پیش کیا جائے گا ۔پروگرام کے دوران خواتین و اطفال کی ترقی کی وزیر محترمہ اسمرتی زوبن ایرانی نے ’’وزیر اعظم کے اس اپیل کاا حترام کرنے کے لئے ، کہ نیا بھارت خواتین کی قیادت میں ترقی کو دیکھے گا ‘‘ ، طالیات کے درمیان جدت طرازی کو فروغ دینے کی پہل اور قیادت کے لئے جناب گوئل کی ستائش کی ۔
جناب گوئل نے کہا کہ ہماری خواتین نے بار بار اپنی صلاحیتوں کا ثبوت دیا ہے ۔میں سبھی بچیوں سے اپیل کروں گا کہ:
· بڑے خواب دیکھیں
· ناکامی سے گھبرائیں نہیں کیونکہ ناکامی کامیابی کی بنیاد ہے
· عزم مصمم اور اعتماد کے ساتھ آگے بڑھے
اسٹیو جابس کے قول کاحوالہ دیتے ہوئے جناب گوئل نے کہا کہ ’’ جو لوگ یہ سوچنے کے لئے بیتاب ہیں کہ وہ دنیا کو بدل سکتے ہیں ، وہی ہیں جو دنیا کو بدلتے ہیں ۔ جناب گوئل نے کہا کہ صحیح معنوں میں ایک تہذیب کی ترقی کے لئےہمیں اپنی بچیوں کو بااختیار بنانے ، تعلیم دینے اور ان کی حوصلہ افزائی کی ضرورت ہے ۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ ملک بھر کے آیوش سے وابستہ ہندوستان کے ممتاز ماہرین کے ورچول میٹ سے خطاب کیا
نئی دہلی، 23/جون 2020 ۔ مرکزی وزیر ڈاکٹر جتیندر سنگھ نے آج یہاں کہا کہ کووڈ کی وبا نے مربوط طبی بندوبست کی افادیت اور خوبیوں کو ایک بار پھر نمایاں کردیا ہے۔ انھوں نے مزید کہا کہ وقت آگیا ہے کہ مزید مؤثر حفاظتی تدابیر و علاج کے ساتھ ساتھ دافع امراض یعنی امراض کی روک تھام سے متعلق علاج سے اس پہلو پر سنجیدگی سے غور و فکر کیا جائے۔
آیوش سے وابستہ ہندوستان کے چند ممتاز ماہرین کے ایک ورچول میٹ سے خطاب کرتے ہوئے ڈاکٹر جتیندر سنگھ نے کہا کہ اگرچہ غیرمتعدی امراض، ذیابیطس میلیٹس کے معاملے میں بھی جامع بندوبست کی افادیت و خوبیوں کا ادراک کیا گیا تھا، تاہم اس پہلو پر اتنی توجہ نہیں دی جاسکی جتنی دی جانی چاہئے تھی۔ اس ورچول میٹ میں وویکانند سینٹر بنگلورو کے سربراہ ڈاکٹر ناگیندر آچاریہ، سیتارام آیورویدک ہاسپیٹل تھریسور کوچین کے ڈاکٹر راماناتھن، یونانی میڈیکل سائنسیز علی گڑھ مسلم یونیورسٹی کے کنسلٹینٹ ڈاکٹر ضمیر احمد، انسٹی ٹیوٹ آف ہیومن بہیویئر اینڈ الائیڈ سائنسیز نئی دہلی کے ہومیوپیتھک کنسلٹینٹ ڈاکٹر اشوک شرما نے شرکت کی۔ ڈاکٹر جتیندر سنگھ نے کہا کہ ایسے خاطرخواہ شواہد اور تحقیقی مقالے موجود ہیں جو یہ بتاتے ہیں کہ انسولین اورل اینٹی ڈائبیٹک درگ کے ذریعے زیر علاج ذیابیطس کے مریض اپنے بلڈ شوگر پر بہتر طور پر قابو پاسکتے ہیں اور ان کی دوا کی مقدار کم ہوسکتی ہے، اگر انھیں ساتھ ہی ساتھ یوگا، نیچروپیتھی وغیرہ جیسے دیگر طریقوں کو اپنانے کی صلاح دی جائے۔
کووڈ کے تناظر میں ڈاکٹر جتیندر سنگھ نے کہا کہ چونکہ یہ ایک وائرل بیماری ہے، جس کی تشخیص کا انحصار مریض کی قوت مدافعت پر ہے، لہٰذا قوت مدافعت کو بڑھانے کی ضرورت محسوس کی گئی۔ قوت مدافعت کو بہتر بنانے کے لئے ہومیوپیتھی اور دیگر دواؤں کے بڑے پیمانے پر استعمال سے دواؤں کے متبادل نظامات میں دلچسپی پیدا ہوئی ہے۔
ورچول میٹ کے دوران اپنے پرزنٹیشن میں ڈاکٹر ناگیندر آچاریہ نے یوگ کے لئے ایک نیا پروٹوکول پیش کیا، جو خاص طور پر مختلف درجات کے لئے ہے، جن میں 60 سال کی عمر سے نیچے کا گروپ، 60 سال سے زیادہ عمر والوں کا گروپ اور داخل اسپتال مریضوں کا گروپ شامل ہے۔ پورے پروٹوکول کو 15 منٹ کے اندر برتا جاسکتا ہے۔
م ن۔ م م۔ م ر
U-NO. 3465
23.06.2020
(Visitor Counter : 155
کیمیکلز اور فرٹیلائزر کی وزارت
این ایف ایل کے ذریعے مٹی کی جانچ کیلئے چلتی پھرتی لیب کسانوں کے دروازے پر جاکر مٹی کے نمونوں کی مفت جانچ
کھادوں کے مناسب استعمال کو فروغ دینے کیلئے ملک میں مٹی کی جانچ کی سہولت کو مزید بہتر کرنے کیلئے این ایف ایل نے کسانوں کے دروازے پر جاکر مٹی کے نمونوں کی مفت جانچ کیلئے 5 چلتی پھرتی ٹیسٹنگ لیب کی شروعات کی ہے۔
وی این دت ، سی اینڈ ایم ڈی نے آج ڈائرکٹروں اور سینئر افسران کے ہمراہ نویڈا میں واقع این ایف ایل کارپوریٹ آفس کے احاطے سے اس طرح کے ایک چلتی پھرتی لیب کو ہری جھنڈی دکھاکر روانہ کیا۔
جدید ترین مٹی کی جانچ کے آلات سے آراستہ ان چلتی پھرتی لیباریٹریوں کا استعمال مٹی کے کُلی اور جزوی ذرخیزی کے تجزیے کیلئے کیا جائیگا۔ مزید برآں یہ چلتی پھرتی لیباریٹریاں زراعت کے مختلف موضوعات کے بارے میں کسانوں کو جانکاری فراہم کرنے کیلئے صوتی-بصری نظام سے آراستہ ہیں۔
مٹی کی جانچ کیلئے چلتی پھرتی لیباریٹریوں کے علاوہ کمپنی ملک کے مختلف حصوں میں واقع 6 ساکن اور غیر متحرک مٹی کی جانچ کی لیباریٹریوں کیلئے کسان برادری کی خدمت کررہی ہے۔ ان تمام لیباریٹریوں نے سال 20-2019 کے دوران تقریباً 25000 مٹی کے نمونوں کی مفت جانچ کی ہے۔
-----------------------
م ن۔م ع۔ ع ن
U NO: 3590
(Visitor Counter : 110